**Bakasura**

**Scene no:1/1A/1B Hydebad outskirts (Road)/Bhoopathi house/Minister office**

**Evening/Ext/Int**

|  |  |
| --- | --- |
| **హై**దరాబాద్ సిటీ అవుట్ స్కర్ట్స్ రోడ్ పై ఒక షిఫ్ట్ డిజైర్ కార్ హైదరాబాద్ వైపు వెళ్తూ ఉంటుంది.. ఆ కారు లోపల డ్రైవింగ్ సీట్ లో రాఘవ (45 yrs) కూర్చుని కార్ డ్రైవ్ చేస్తుంటాడు, ప్యాసింజర్ సీట్ లో భూపతి రాజు (65 yrs) కూర్చుని ఉంటాడు. ఇంతలో భూపతి రాజు కి అరకు దగ్గరలోని వంజంగి గ్రామం నుండి భూపతి రాజు కొడుకు శేఖర్ ఇంటి దగ్గర నుండి భూపతి కి కాల్ చేయగానే భూపతి పిక్ చేసి |  |
| భూపతి రాజు: | హా.. శేఖర్...! |
| శేఖర్ ఫోన్ లో మాట్లాడుతూ ఉండగా ఇంట్లో తనతో పాటే ఉన్న పిల్లలు అమ్మ కావాలి అని ఏడుస్తూ ఉంటారు. |  |
| శేఖర్: | నాన్నా.. ఎక్కడి వరకు వెళ్లారు ? |
| భూపతి రాజు: | హైదరాబాద్ కు ఇంకా 40 కిలోమీటర్స్ దూరం లో ఉన్నాము, ఇంకో గంట పట్టేలా ఉంది |
| శేఖర్: | లక్ష్మి వాళ్ళ అన్నయ్య గారు రెడ్డి గారి P.A నెంబర్ నాకు మసేజ్ చేసారు.. మీకు పంపించాను ఆయనతో ఒకసారి మాట్లాడండి.. అన్నట్టు రేపు రిటర్న్ వచ్చేటప్పుడు విజయవాడ నుండి లక్ష్మి ని తీస్కురావడం మాత్రం మర్చిపోవద్దు.. |
| శేఖర్ తన తండ్రి తో మాట్లాడుతున్నంత సేపు కార్ డ్రైవ్ చేస్తూ రోడ్ ను చూస్తున్న రాఘవ కళ్ళు కొలిమి లో మండుతున్న నిప్పుల్లా.. ఎర్రగా ఉంటాయి. |  |
| భూపతి రాజు: | సరే లే.. నేను హోటల్ కు వెళ్ళగానే కాల్ చేస్తాను. |
| అని కాల్ కట్ చేస్తాడు. మళ్ళి వెంటనే భూపతి రాజు రెడ్డి గారి P.A. కి కాల్ చేస్తాడు |  |
| భూపతి రాజు: | హలో సార్ రెడ్డి గారు P.A శ్రీనివాస్ గారేనా మాట్లేది.. |
| రెడ్డి గారి P.A.: | అవును.. మీరెవరు |
| భూపతి రాజు: | సార్ నా పేరు భూపతి రాజు.. నేను అరకు దగ్గర వంజంగి అనే గ్రామానికి సర్పంచ్ ని. రేపు మినిస్టర్ రెడ్డి గారుని కలవడానికి మేము వస్తున్నాం అని సాంబశివరావ్ మీకు చెప్పను అన్నాడు .. రేపు ఏ టైం లో కలవడానికి అవుతుందో చెప్తే.. |
| రెడ్డి గారి P.A.: | ఓహ్.. సాంబశివరావు చెప్పింది మీ గురించేనా.. ఓకే ఓకే |
| భూపతి రాజు: | అవునండి.. అదే రేపు ఏ టైం లో కలవడానికి అవుతుందో చెప్తే.. |
| రెడ్డి గారి P.A.: | రేపు ఉదయం షార్ప్ 10 am కల్లా ఆఫీస్ కు వచ్చేయండి, 10:30 కి సర్ కు వేరే మీటింగ్ ఉంది... |
| డ్రైవ్ చేస్తూ రాఘవ, కాల్ మాట్లాడుతున్న భూపతి రాజు ఒకరినొకరు చుస్కుంటారు. |  |
|  | మళ్ళి లేట్ చేస్తే.. మీరు ఇంత దూరం వచ్చి కూడ వేస్ట్ అవుతుంది. |
| భూపతి రాజు: | 9:30 కంత ఆఫీస్ లో ఉంటామండి, ఎలాగైనా మా పని అయిపోయేలా చూడండి. |
| రెడ్డి గారి P.A.: | మీరు రండి చూద్దాం.. |
| అని చెప్పి రెడ్డి గారి P.A. కాల్ కట్ చేస్తాడు. వైడ్ షాట్ లో కార్ ఫాస్ట్ గా ఔటర్ రింగ్ రోడ్ క్రాస్ చేస్తుంది. |  |

cut to

scene no:2 3 Star Hotel Night/Ext/Int

|  |  |
| --- | --- |
| భూపతి రాజు అండ్ రాఘవ హోటల్ రిసెప్షన్ దగ్గర ఉంటారు, అక్కడ భూపతి ఎంట్రీ డీటెయిల్స్ రాస్తుండగా రాఘవ చేతి లో రెండు బ్యాగ్స్ పట్టుకుని భూపతి వెనుక నుంచుని ఉంటాడు, అక్కడున్న వాళ్ళు భూపతి అండ్ రాఘవ వేషధారణ ను విచిత్రంగా చూస్తూ ఉంటారు. |  |

cut to

scene no:3 Hotel Room Night/Int

|  |  |
| --- | --- |
| రాఘవ స్నానం ముగించుకుని టవల్ తో తల తుడుచుకుంటూ రూమ్ లోకి వచ్చే సరికి భూపతి రాజు పడుకోడానికి బెడ్ సర్దుతూ రాఘవ తో.. |  |
| భూపతి రాజు: | రాఘవ.. నాకు ఆకలి గా లేదు, నువ్వు ఆర్డర్ చేస్కుని తినేయ్... నువ్వు డబ్బులేం ఇవ్వమాకు.. ఉదయం వెళ్ళిపోయేటపుడు హోటల్ బిల్లుతో కలిపి కట్టేద్దాం.. |
| రాఘవ: | నాక్కూడా ఆకలి గా లేదు పెద్దయ్యా... |
| భూపతి రాజు: | సరే లే నీ ఇష్టం.. ఇదిగో ఎక్కువగా ఏం ఆలోచించకుండా పడుకో.. |
| అని చెప్పి భూపతి రాజు బెడ్ పైన పడుకునే సరికి రాఘవ కి తన భార్య అరుణ(38) ఫోన్ చేస్తుంది,కొడుకు అజయ్ (14) అరుణ ఒడిలో పడుకుని ఉంటాడు, కూతురు మౌనిక (18) అరుణ భుజానికి ఆనుకుని పడుకుని ఉంటుంది. రాఘవ కాల్ పిక్ చేయగానే |  |
| అరుణ: | హైదరాబాద్ కి చేరుకున్నారా...? |
| రాఘవ: | హా... వచ్చి అరగంట అయింది, పిల్లలేంచేస్తున్నారు..? |
| అరుణ: | తినేసి పడుకున్నారండి, మీరు తిన్నారా..? |
| రాఘవ: | హా.. తిన్నా.. నువ్వు కూడా తినేసి పడుకో.. నేను ఉదయాన్నే పని అయ్యాక కాల్ చేస్తాను. |
| అని కాల్ కట్ చేయబోతుండగా అరుణ కంగారుగా |  |
| అరుణ: | ఏవండి... ఏవండి ? |
| రాఘవ: | హా.. చెప్పు.. |
| అరుణ: | నాకు ఎందుకో భయంగా ఉందండీ.. మీరేల్లిన దగ్గరనుండి కాళ్ళు చేతులు ఆడట్లేదు..! వెనక్కు వచ్చేయరాదు ? |
| రాఘవ: | అసలేం మాట్లాడుతున్నావో అర్థమవుతుందా నీకు, అన్ని తెలిసి కూడా నువ్వు ఇలా ఎలా అనగల్గుతున్నావ్ ? నువ్వేగా దగ్గరుండి పంపించావ్.. ఎక్కువగా ఏం ఆలోచించకుండా పడుకో... |
|  |  |
| అని రాఘవ కాల్ కట్ చేస్తాడు. అరుణ కు కొంచెం దూరం లో అన్నం కలిపిన ప్లేట్ ఉంటుంది, అరుణ తల గోడకు ఆన్చి పైనున్న ఫ్యాన్ కేసి చూస్తూ ఉండగా టాప్ ఏంగిల్ ఫ్యాన్ సజెషన్ లో రాఘవ బెడ్ మీద పడుకొని కళ్ళు మూయగానే.. |  |
| అర్ధరాత్రి దట్టమైన అడవిలో గుర్తు తెలియని వ్యక్తీ ఆయాసపడుతూ |  |
| గుర్తు తెలియని వ్యక్తీ : | నన్ను….. నన్ను….ఎవరైనా కాపాడండీ ప్లీజ్.. (ఎకో సౌండ్ లో) |
| పరుగు తీస్తుండగా.. అతని వెనుక నల్ల ముసుగులు వేసుకొని 10 మంది చేతుల్లో కత్తులు పట్టుకొని చంపడానికి వెంబడిస్తూ ఉంటారు.. కొంత దూరం వెంబడించిన తర్వాత ఒక ముసుగు మనిషి, గుర్తు తెలియని వ్యక్తి తలకాయ ని కత్తితో నరికేయగా.. రాఘవ నిద్రలో గట్టిగా అరిచి ఉలిక్కిపడి నిద్రలేచి చూసేసరికి తను హోటల్ రూమ్ లో ఉంటాడు.  అప్పటికే ఆ అరుపుకి నిద్ర లేచిన భూపతి రాజు రాఘవ భుజం మీద చెయ్యి వేసి |  |
| భూపతి రాజు : | మళ్ళీ పీడకల వచ్చిందా.. |
| అనగానే ఒళ్లంతా చెమటలు కక్కుతూ ఆవేశపడుతూ ఉన్న రాఘవ “అవును” అన్నట్టు తలాడిస్తాడు.. |  |
| భూపతి రాజు : | రేపటితో అన్నీ మారిపోతాయి అని నువ్వు అంటేనేగా ఇంత దూరం వచ్చామ్.. జరిగినవన్నీమరిచిపోయి, మనసులో ఏం పెట్టుకోకుండా పడుకో. |
| రాఘవ : | హ్మ్మ్.. |
| రాఘవ సరే అన్నట్టు తల ఉపి పడుకోగానే.. భూపతి రాజు కూడా పడుకుంటాడు..  రాఘవ కళ్ళు మూయగానే “ రూమ్ నిండా చూడటానికి భయంకరంగా పులివేషంలో కొంత మంది డాన్స్ చేస్తుంటారు, అదే రూమ్ లో ఒక మూలన గుర్తు తెలియని వ్యక్తి కూర్చుని వెక్కివెక్కి ఏడుస్తున్నట్టు అనిపించగానే రాఘవ కళ్ళు తెరిచి చూస్తే అక్కడ ఎవరూ ఉండరు.. నీటి చుక్కల శబ్దం భయానకంగా టప్ టప్ అని వినిపిస్తుంటే బాత్రూంలోకి వెళ్లి చూస్తాడు.. అక్కడ ట్యాప్ నుండి వాటర్ డ్రాప్స్ లీక్ అవుతూ ఉంటాయి.. ట్యాప్ దగ్గర కి వెళ్లి ముఖం కడుక్కుంటూ ఉండగా అక్కడ కూడా పులివేశంలో ఉన్న వాళ్ళు డాన్స్ చేస్తుంటారు, బాత్రూంకి ఒక మూలన గుర్తుతెలియని వ్యక్తి ఏడుస్తూ ఉంటాడు.. రాఘవ ముఖం కడుక్కోవడం సగం లో ఆపి చుట్టూ చూడగా అక్కడ ఎవరూ ఉండరు.. బాత్రూం నుండి రూమ్ లోకి వచ్చి తను తెచ్చుకున్న బ్యాగ్ దగ్గరకి వెళ్లి.. బ్యాగ్ లో తన బట్టలు అడుగున ఉన్నపదునైన కత్తిని తీస్తాడు , కసి తీరా ఆ కత్తిని చూసుకొని మళ్ళీ బ్యాగ్ లో పెట్టేసి, బాల్కనిలోకి వెళ్లి అలా కుర్చుని ఆకాశం వైపు చూస్తూ ఉంటాడు.. రాఘవ విసువల్ మీద |  |
| డైరెక్టర్ :  (V.O.) | అసలు ఈ రాఘవ ఎవరు ? భూపతి ఎవరు ? ఎక్కడో అరకు దగ్గరున్న మారుమూల కుగ్రామం నుంచి హైదరాబాద్ కు ఎందుకు వచ్చారు ? అసలు రాఘవ కు ఈ పీడకలలు ఎందుకు వస్తున్నాయి ? అని తెలియాలంటే.... |

Cut to

scene no: 4 Raghava House Night/Ext/Int

|  |  |
| --- | --- |
| 32 years back ఓపెన్ చేస్తే ఒక విలేజ్ లో రాఘవ హౌస్, రాఘవ ఇంట్లో కూర్చుని హోం వర్క్ చేస్కుంటూ ఉంటాడు, పక్కనే తన తమ్ముడు బుజ్జి (3yrs) ఆడుకుంటూ ఉంటాడు, మదర్ సరోజ వంట పని చేస్కుంటూ ఉంటుంది. ఇంటి బయట రాఘవ ఫాదర్ సూర్య నారాయణ అరుగు మీద కూర్చుని 4 ఊరి పెద్ద మనుషులతో మాట్లాడుతూ ఉంటాడు. |  |
| పర్సన్ 1 : | రెడ్డి గారి క్వారీ మూసేయాలని మనం కేసు పెట్టి 4 సంవత్సరాలు అయింది, రేపు కోర్ట్ నుండి తీర్పు వస్తది. ఒకవేళ తీర్పు మనకు అనుకూలంగా రాకపోతే ఏం చేద్దాం..! |
| సూర్య నారాయణ: | ఖచ్చితంగా కోర్ట్ తీర్పు మనకే అనుకూలంగా వస్తది, ఒకవేళ రాకపోయినా ఈ కోర్ట్ కాకపోతే పై కోర్ట్ కు వెళ్దాం. ఎట్టి పరిస్థితుల్లోను క్వారీ ని మూయించే వరకు పోరాటం చేద్దాం.. |
| ఊరి పెద్దమనుషులంత సరే అన్నట్టు తలూపుతారు. |  |
| పర్సన్ 2: | అలాగేనండి.. మేము ఎల్లోస్తాం.. |
| సూర్య నారాయణ: | సరే ఏం జరుగుతుందో రేపు చూద్దాం, వెళ్ళిరండి. |
| అని చెప్పగానే వాళ్ళు వాళ్ళ ఇళ్ళకు బయలుదేరుతారు, సూర్య నారాయణ కాళ్ళు చేతులు కడుక్కుని లోపలికి వచ్చి కూర్చోగానే సరోజ భోజనం వడ్డించడానికి రెడీ చేస్తుంటుంది, రాఘవకు భోజనం పెట్టి, భర్త కు వడ్డిస్తూ.. |  |
| సరోజ: | మనకున్న సమస్యలే చాలవన్నట్టు ఊరి సమస్యలన్నీ నెత్తిన ఎస్కోవడం ఎందుకండి, అసలే పెద్దోళ్ళ విషయాలు.. మనకి అవసరమా చెప్పండి ? |
| అని అడుగుతుంది, రాఘవ అన్నం తింటూ తన తమ్ముడు బుజ్జి కి కూడా తినిపిస్తూ ఇదంతా వింటూ ఉంటాడు. సూర్య నారాయణ భోజనం చేస్తూ.. |  |
| సూర్య నారాయణ: | అందరూ నీలాగే ఆలోచించుంటే స్వాతంత్ర్యం వచ్చేదా..? ఆ క్వారీ నుండి వచ్చే కాలుష్యం వల్ల మన చుట్టు పక్కల ఊర్లలో 20 మందికి పైనే చనిపోయారు, చాలామంది ఆనారోగ్యం తో బాధపడుతున్నారు, పంటలు కూడ సరిగా పండటం లేదు.. మన కోసం కాకపోయినా మన ముందు తరాల కోసమైనా ఆ క్వారీ ఖచ్చితంగా మూతపడాలి. మరీ దీని గురించి ఎక్కువగా ఆలోచిస్తూ కూరలో ఉప్పు వేయడం మర్చిపోయినట్టున్నావ్.. వెళ్లి ఉప్పు పట్టుకురా.. |
| అనగానే సరోజ కొంచెం చిరు కోపం తో వెళ్లి అక్కడి నుండి వెళ్లి ఉప్పు పట్టుకుని వచ్చి ఇస్తూ.. |  |
| సరోజ: | ఇదిగోండి... |

cut to

scene no: 5a/5b Court/Quarry Day/Ext

|  |  |
| --- | --- |
| court final judgement సూర్య నారాయణ కు ఫేవర్ గా రావడం. |  |
| జడ్జ్:  (V.O) | సాక్ష్యాధారాలన్నీ పరిశీలించిన మీదుట వంజంగి గ్రామం లో ఉన్న రెడ్డి గారి క్వారీ నుండి వెలువడే కాలుష్యం వలన వంజంగి గ్రామ ప్రజలే కాకుండ ఆ చుట్టూ పక్కల ఉన్న గ్రామాలన్నీ కలిపి దాదాపుగా 23 మంది ఆనారోగ్యం తో చనిపోవడమే కాకుండా... గాలి, నేల,నీరు.. కూడా కలుషితం అయ్యి పంటలు కూడ సరిగా పండకపోవడం వలన భావితరాల భవిష్యత్తు గురించి ఆలోచించి ఆ క్వారీ ని వెంటనే మూసేయాలని సంబంధిత అధికారులకు ఉత్తర్వులు జారీ చేయడమైనది... |
| కోర్ట్ బయట షాట్ ..  క్వారీ ని సీజ్ చేయడం ... |  |

scene no: 5c Raghava House Day/Ext/Int

|  |  |
| --- | --- |
| సూర్య నారాయణ ఇంటి దగ్గర చుట్టు పక్కలున్న ఊరి వాళ్ళందరూ వచ్చి క్వారీ మూత పడినందుకు సంబరాలు చేస్కుంటూ ఉంటారు. ఇంతలో అక్కడికి సూర్య నారాయణ స్నేహితుడు మూర్తి చేతిలో కవర్ పట్టుకుని రాగానే అది చూసిన సూర్య నారాయణ తన కెదురెళ్లి |  |
| సూర్య నారాయణ: | ఏంట్రా... ఇలా ఊడిపడ్డావ్...? |
| మూర్తి ఆ సంబరాల్లో సూర్య నారాయణ వైఫ్ ను వెతుకుతూ |  |
| మూర్తి: | చెప్తా లేరా.. చెల్లమ్మ ఏది ? |
| సూర్య నారాయణ: | లోపల ఉంది రా.. పదా.. లోపలికి వెళ్దాం... |
| అని ఇద్దరూ కలిసి ఇంటి లోపలికి వస్తారు, మూర్తి లోపలికి రావడం గమనించిన సరోజ |  |
| సరోజ: | ఏ అన్నయ్యా బాగున్నారా..? వదిన పిల్లలు ఎలా ఉన్నారు...? |
| మూర్తి: | బానే ఉన్నారమ్మా |
| అని చెప్తూ చేతిలో ఉన్న కవర్ లో నుండి హౌస్ ఓపెనింగ్ కార్డు సూర్య నారాయణ కు ఇస్తూ.. |  |
| మూర్తి: | ఈ శనివారం చోడవరం లో గృహ ప్రవేశం ఉంది, మీరు తప్పకుండా రావాలి. |
| అని చెప్పగానే సూర్య నారాయణ నవ్వుతూ.. |  |
| సూర్య నారాయణ: | M.R.O ఆఫీస్ లో జాబు, లంచాలు బానే ముడుతున్నట్టున్నాయ్ గా... |
| సరోజ: | చాల్లే ఇక ఆపండి.. |
| మూర్తి: | సరే నేనేల్లోస్తాన్రా..., చాలా మందిని పిలవాలి.. |
| అని వెళ్తూ.. వెళ్తూ.. | నువ్వు రావడం మాత్రం మర్చిపోకే.. |
| సూర్య నారాయణ రెండు అడుగులు మూర్తి వైపు వేస్తూ.. |  |
| సూర్య నారాయణ: | అలాగే లేరా.. |
| వెళ్ళిపోతున్న మూర్తి వెనక్కు తిరిగి సూర్య నారాయణ వైపు చూసి |  |
| మూర్తి: | రేయ్... చిన్న మాట, పెద్దోళ్ళకు ఎదురెళ్తూన్నావ్.. కొంచెం జాగ్రత్త.. |
| అని చెప్పి వెళ్ళిపోవడం. |  |

cut to

scene no: 6 Bhupathi House Day/Ext/Int

|  |  |
| --- | --- |
| మూర్తి చేతక్ పై వెళ్తూ భూపతి ఇల్లు క్రాస్ చేసి వెళ్ళగానే కెమెరా భూపతి ఇంటి లోపలికి వెళ్ళిపోతుంది, భూపతి మదర్ రాజ్య లక్ష్మి భూపతి కోసం వెయిట్ చేస్తూ... |  |
| రాజ్య లక్ష్మి: | రేయ్.. సాంబడు.. భూపతి బాబు ని తీస్కురాడానికి స్టేషన్ కు కార్ వెళ్లిందో.. లేదో.. చూడు.. |
| సాంబడు: | అలాగేనమ్మా.. |
| రాజ్య లక్ష్మి: | రేయ్.. మీ ఆవిణ్ణి గుమ్మడికాయ రెడీ చేయమని చెప్పు.. |
| వెనక్కు తిరిగి | రేయ్ గుమ్మడికాయంటే కూరకు అనుకుంటదేమో.. దిష్టి తీయడానికి అని చెప్పు... అది నీలాగే ఎడ్డి మొహం ది. |
| అనగానే సాంబడు లుక్.. |  |

scene no: 7 Railway Station Day/Ext/Int

|  |  |
| --- | --- |
| భూపతి తన వైఫ్ అండ్ పిల్లలతో కలిసి ట్రైన్ దిగటం, పిల్లల చేతిలో బొమ్మలు ఉండటం. అందరూ కలిసి కార్ ఎక్కడం. |  |

scene no: 8 Bhupathi House Day/Ext

|  |  |
| --- | --- |
| కార్ భూపతి ఇంటి దగ్గరకు రాగానే రాజ్య లక్ష్మి అండ్ సాంబడు అండ్ సాంబడు వైఫ్ గుమ్మడికాయ తో కార్ దగ్గరకు వెళ్తారు, కార్ లో నుండి భూపతి వైఫ్ కాంతామణి అండ్ ఏడుస్తూ పిల్లలు మాత్రమే కార్ లో నుండి దిగుతారు. అది చూసిన రాజ్య లక్ష్మి |  |
| రాజ్య లక్ష్మి: | ఏమే.. నా కొడుకేది..? వీల్లెందుకు ఏడుస్తున్నారు..? |
| చిరాగ్గా... |  |
| కాంతామణి: | ఇంకెక్కడ... ఉన్నాడు గా.. ఫ్రెండ్.. అక్కడికే వెళ్ళాడు.. ఇక మీరు ఏడుపు ఆపండే.. |
| అంటూ పిల్లల్ని తీస్కుని చిరాగ్గా లోపలికి వెళ్ళిపోతుంది. |  |

scene no: 9 Raghava House Day/Ext/Int

|  |  |
| --- | --- |
| భూపతి పిల్లలకు బొమ్మలు తీస్కుని సూర్య నారాయణ ఇంటికి వెళ్తాడు, భూపతి ని చూసిన సూర్య నారాయణ |  |
| సూర్య నారాయణ: | రేయ్.. నువ్వెప్పుడు వచ్చావ్...? |
| భూపతి పక్కనే ఉన్న పిల్లలకు బొమ్మలిస్తూ | ఇప్పుడే వచ్చాను రా.. ట్రైన్ దిగి డైరెక్ట్ గా ఇక్కడికే వచ్చా.. |
| సరోజ: | అదేంటి అన్నయ్యా... ఇన్ని రోజుల తర్వాత వచ్చావ్.. ఇంటికి వెళ్ళాల్సింది.. అమ్మ ఆశ గా ఎదురు చూస్తుంటుంది కదా.. |
| భూపతి: | ఇక ఈ రోజు నుంచి పెర్మనెంట్ గా ఇక్కడే కదమ్మా ఉంటాను, పర్లేదులే.. |
| సూర్య నారాయణ: | అదేంట్రా.. మళ్ళి టౌన్ కు వెళ్ళవా..? |
| భూపతి: | లేదు రా.. జాబు రాజీనామా చేసి వచ్చేసాను, వచ్చే ఎన్నికల్లో సర్పంచ్ గా పోటి చేయాలనుకుంటున్నాను.. |
| సూర్య నారాయణ: | చాలా సంతోషం రా.. నీలాంటి నాయకులే ఇప్పుడు మన ఊరికి కావాల్సింది. |
| సరోజ: | అయ్యో.. టీ కూడా ఇవ్వకుండా ఇలాగే నుంచోబెట్టి మాట్లాడేస్తున్నాను, ఉన్నండి అన్నయ్య టీ తెస్తాను. |
| భూపతి: | వద్దమ్మా... అలా బయటకి వెళ్లి వస్తాం.. పదరా.. |
| అని సూర్య నారాయణ వంక చూడగానే తను బండి తీయడం, ఇద్దరూ కలిసి బయటకి వెళ్ళిపోవడం, రాఘవ అండ్ బుజ్జి బొమ్మలతో ఆడుకుంటూ ఉండటం. |  |

scene no: 10 Village Day/Ext

|  |  |
| --- | --- |
| భూపతి అండ్ సూర్య నారాయణ ఊర్లో తిరుగుతూ బుజ్జి ఆరోగ్యం గురించి మాట్లాడుకోవడం. వీరిద్దరి స్నేహాన్ని చూసిన ఊరి జనాలు వీళ్ళ స్నేహం గురించి గొప్పగా చెప్పుకోవడం. |  |

scene no: 11 Bhupathi House Day/Ext

|  |  |
| --- | --- |
| సూర్య నారాయణ భూపతి ని తన ఇంటి దగ్గర దింపేసి వెళ్ళిపోతాడు, భూపతి ఇంటి లోపలికి వస్తుండగా గుమ్మం దగ్గర ఆయన కోసం ఎదురు చూస్తున్న కాంతామణి భూపతి ని చూసి |  |
| కాంతామణి: | అయ్యో.. ఏంటి అప్పుడే వచ్చేశారు, రాత్రి కూడా అక్కడే ఉండి ఉదయాన్నే రావాల్సింది. |
| భూపతి: | ఊరుకోవే.. చాలా రోజులైంది కదా.. వాణ్ని చూసి, అందుకే వెళ్ళా.. |
| కాంతామణి: | ఎందుకండి సూరి అంటే అంతిష్టం మీకు.. |
| భూపతి: | స్నేహితుల్లో కూడా రెండు రకాలుంటారే.. మొదటి రకం మనపరపతి ని చూసి వచ్చేవాళ్ళు, వాళ్ళు మన దగ్గర డబ్బు, హోదా ఉన్నంతవరకే ఉంటారు. రెండో రకం మన మనసులను చూసి వచ్చే వాళ్ళు, వాళ్ళు చివరి వరకు మనతోనే ఉంటారు. ఇవన్ని నీకు చెప్పిన అర్థం కాదులే... అమ్మా... |
| అనుకుంటూ భూపతి లోపలికి వెళ్ళిపోతాడు. |  |

cut to

scene no: 12 Raghava House Day/Ext

|  |  |
| --- | --- |
| సూర్య నారాయణ బండి స్టార్ట్ చేస్తుండగా సరోజ పిల్లల్ని తీస్కుని బయటకి వస్తుంది, రాఘవ కొత్త బట్టలు వేస్కున్న అమ్మా నాన్న ను చూసి.. |  |
| రాఘవ: | నాన్నా.. కొత్త బట్టలు వేస్కున్నారు ? ఎక్కడికి వెళ్తున్నారు..? |
| సూర్య నారాయణ బండి స్టార్ట్ చేయగానే అందరూ ఎక్కి కూర్చుంటూ ఉండగా |  |
| సూర్య నారాయణ: | మూర్తి మామయ్యా కొత్త ఇల్లు కట్టుకున్నాడు, చూడ్డానికి వెళ్తున్నాం. సాయంకాలానికి తిరిగోచ్చేస్తాము, అందాక తమ్ముడ్ని జాగ్రత్త గా చూస్కో.. |
| రాఘవ: | సరే నాన్న... |
| సూర్య నారాయణ పిల్లలను స్కూల్ దగ్గర దింపడం, పిల్లలిద్దరూ టాటా చెప్పడం. |  |

scene no: 13 Govt.School Day/Ext/Int

|  |  |
| --- | --- |
| రాఘవ స్కూల్ లో చదువుకుంటూ ఉంటాడు. రాఘవ ఇంటర్వెల్ లో బుజ్జి దగ్గరకు వెళ్లి తనని ఆడించుకోవడం, పీచు మిటాయి కొనివ్వడం. ఇంతలో ఒక పెద్దాయన స్కూల్ దగ్గరకు వచ్చి రాఘవ అండ్ బుజ్జి ని స్కూల్ నుండి ఇంటికి తీస్కుపోవడం. |  |

scene no: 14 Raghava House Day/Ext

|  |  |
| --- | --- |
| రాఘవ ఇంటి దగ్గర జనాలు గుమిగూడి ఉంటారు, ఇద్దరూ జనాలందరినీ తోస్కుంటూ వెళ్లి చూడగా సూర్య నారాయణ అండ్ సరోజ శవాలు ఉండటం. అది చూసిన రాఘవ ఏడవగానే తనని చూసి బుజ్జి కూడా ఏడవడం. పిల్లల్ని అలా చూసిన జనాలు ఇంకా ఏడవడం. భూపతి పిల్లల్ని దగ్గరకు తీస్కోవడం. దగ్గరుండి అంత్యక్రియలు జరిపించడం. |  |

scene no: 15 Bhupathi House Day/Int/Ext

|  |  |
| --- | --- |
| భూపతి కాంతామణి తో |  |
| భూపతి: | మన పిల్లలతో పాటు, రాఘవ బుజ్జి లకు కూడా క్యారేజి రెడీ చేయించు.. |
| అని చెప్పి వెళ్ళిపోగానే కాంతామణి ఎర్రగా చూడటం. |  |
| బుజ్జి బయట కూర్చుని బొమ్మలతో ఆడుకుంటూ ఉండగా భూపతి కొడుకు శేఖర్ (5yrs) వచ్చి ఆ బొమ్మలను లాగేస్కోవడం. బుజ్జి ఏడవటం, అది చూసిన రాఘవ బుజ్జి ని ఓదార్చడం. |  |
| కాంతామణి శేఖర్ అండ్ దేవి కి క్యారేజ్ రెడీ చేసి ఇవ్వడం. |  |
| కాంతామణి: | ఏరా.. నువ్వేంట్రా అలా చూస్తున్నావ్ ? |
| రాఘవ: | అమ్మా క్యారేజ్.. |
| అని అనగానే |  |
| కాంతామణి: | మీ అందరికి ఒండి పెట్టడానికి నేనేమన్నా పనిమనిషిలా కనిపిస్తున్నానా లేక ఇది ఏమైనా సత్రమా.. బడి మానేసి ఎల్లి పనిచేస్కో... రా.. |
| అని తిట్టగానే రాఘవ ఫీల్ అవుతూ కళ్ళు తుడుచుకుని వెళ్లి బయట కూర్చోగానే భూపతి బయట నుండి లోపలికి వస్తూ రాఘవ ను చూసి |  |
| భూపతి: | ఏరా.. స్కూల్ కి వెళ్ళలేదా... |
| రాఘవ: | నేనింక ఈ రోజు నుండి స్కూల్ కి వెళ్ళాను పెద్దయ్యా.. |
| భూపతి: | ఏంటి స్కూల్ కి వెళ్ళవా..? వెళ్ళకుండా ఎం చేస్తావ్..? |
| రాఘవ: | పొలం పనికేల్తాను.. |
| భూపతి: | ఆ పొలం పని చేసి.. |
| రాఘవ: | పొలం పనిచేస్తే డబ్బు బాగా వస్తుంది గా, ఆ డబ్బు తో తమ్ముడ్ని బాగా చదివించుకుంటాను. |
| అని చెప్పగానే భూపతి రాఘవ ను దగ్గరకు తీస్కుని హత్తుకుంటాడు. |  |

cut to

scene no: 16 Different Locations Day/Night/Int/Ext

|  |  |
| --- | --- |
| సాంగ్ montages   1. రాఘవ పొలం పనులు చేస్తుండటం.. 2. శేఖర్ మందు కు బానిస అవడం. 3. రాఘవ శేఖర్ కు ల్యాండ్ ఇవ్వడం. 4. రాఘవ అండ్ బుజ్జి బాండింగ్ ను చూపించడం. 5. బుజ్జి,చిన్న అండ్ కిరణ్ బాండింగ్ ను చూపించడం. 6. భూపతి 1st టైం సర్పంచ్ అవడం, బాపినీడు ఓడిపోవడం. 7. రాఘవ ఫ్యామిలీ ఇంట్రడక్షన్. 8. 6th టైం సర్పంచ్ ఎన్నికలు రావడం. భూపతి, రాఘవ అండ్ బాపినీడు తన కొడుడుకులు కామేష్ నడ నగేష్ లు ప్రచారం చేయడం. MLAప్రచారానికి రావడం. 9. భూపతి మళ్ళి ఎన్నికల్లో గెలవడం. |  |

scene no: 17 Secretory Thirumala House Night/Ext

|  |  |
| --- | --- |
| ఓపెన్ చేస్తే సెక్రటరీ బెప్పం ఇంటి దగ్గర వాళ్ళ అబ్బాయి మొదటి సంవత్సరం పుట్టిన రోజు వేడుకలు జరుగుతుంటాయి, ఊరి లో జానలందరు ఆ ఫంక్షన్ కు వచ్చింటారు. బాపినీడు కొంతమంది తన అనుచరులతో కూర్చుని రాజకీయం గురించి మాట్లాడుతూ ఉంటాడు. |  |
| బాపినీడు: | రాష్ట్రం మొత్తం మన పార్టీ హి రూలింగ్ లోకి వచ్చిన మన ఊర్లో మాత్రం గెలవలేకపోతున్నాం.. రా.. |
| పర్సన్: | అవునయ్యా... |
| కెమెరా అలా మూవ్ అవ్వగానే స్టేజి మీద బాపినీడు కొడుకు బెప్పం వైఫ్ అండ్ కొడుకు తో కలిసి ఫోటోలకు పోజ్ లు ఇస్తుంటాడు. స్టేజి మీద కు ఎవరు వచ్చిన సరే తనే ఆ బాబు కి ఫాదర్ అన్నట్టు బిల్డ్ అప్ ఇస్తూ అందరితో కల్సి ఫోటో లు దిగుతూ ఉంటాడు, బుజ్జి ఫ్రెండ్ చిన్న కొంచెం చిరాగ్గా ఫోటో లు తీస్తుంటాడు. ఇదంతా చూస్తున్న సోము తన ఫ్రెండ్ బుంగ తో.. |  |
| సోము: | చూసావా రా ఆడి హడావిడి, ఆడే బిడ్డ కు అసలు తండ్రి అని తెలిసేలా... |
| అని అంటాడు, అది విన్న చిన్న చిరాగ్గా అటు ఇటు చూస్తాడు,కొద్ది దూరం లో బెప్పం వచ్చిన గెస్ట్ లందరినీ రిసీవ్ చేస్కుని పలకరిస్తుంటాడు, అది చూసిన చిన్న |  |
| చిన్న: | బెప్పం గారు మీరు స్టేజి దగ్గరకు వచ్చి ఫోటోలు దిగుదురు, ఫస్ట్ ఇక్కడికి రండి మీరు.. |
| అనగానే బెప్పం కొంచెం మొహమాటం గా స్టేజి దగ్గరకు వస్తాడు, అది చూసిన కామేష్ కొంచెం కోపంగా చిన్న ను చూసి అక్కడికి వచ్చిన బెప్పం తో.. |  |
| కామేష్: | బెప్పం గారు ఇక్కడ నేను చుస్కుంటాను.. ముందు మీరెళ్ళి వచ్చిన వాళ్ళను చూస్కోండి.. వెళ్ళండి.. |
| అని చెప్పగానే బెప్పం మొహమాటం కాదనలేక అలాగేనన్నట్టు తల ఊపుతూ వెళ్ళిపోతాడు, కామేష్ బెప్పం వైఫ్ అండ్ బాబు తో కల్సి ఫోటో లకు పోజ్ లు ఇస్తాడు. ఫోటో లు దిగి కిందకు వెళ్తున్న వారందరూ కొద్ది దూరం లో కూర్చుని చదివింపులు రాస్తున్న బుజ్జి అండ్ కిరణ్ దగ్గరకు వెళ్లి ఎంతో కొంత చదివింపులు రాయించి అటు నుండి తినడానికి బోజనాల దగ్గరకు వెళ్తుంటారు. బుజ్జి అండ్ కిరణ్ ఎవరు ఎంత ఇచ్చారు అని నోట్ చేస్కుంటూ ఉంటారు. రాఘవ వైఫ్ అరుణ అండ్ శేఖర్ వైఫ్ లక్ష్మి తమ పిల్లల తో కల్సి మాట్లాడుకుంటూ ఒక దగ్గర నుంచుని భోజనం తింటూ ఉండగా మౌనిక అండ్ అజయ్ సెకండ్ టైం భోజనం పెట్టించుకోడానికి వెళ్లి Q లో నుంచోగానే అది చూసిన నగేష్ బోజనాలు వడ్డించే దగ్గరకి వచ్చి మౌనిక ను చూస్తూ రైస్ వడ్డించడం స్టార్ట్ చేయడం. ఆ పక్కనే ముగ్గురు పిల్లలు సాంబార్ వడ్డిస్తూ నేనంటే నేను అని గొడవపడుతూ ఉంటారు. నగేష్ మౌనిక ను అదోలా చూస్తూ వడ్డిస్తూ ఉంటాడు, అది చూసిన అజయ్ కు కోపం వస్తుంది. |  |
| అన్నం తింటూ అరుణ అండ్ లక్ష్మి మాట్లాడుకుంటూ.. |  |
| అరుణ: | ఏంటి వదిన అన్నయ్య ఇప్పుడైనా తాగడం తగ్గించాడా.. లేక అలాగే తాగుతున్నాడా.. |
| లక్ష్మి: | లేదు వదిన మామయ్య గారు చెప్పిన కూడా మాట వినడం లేదు... |
| అరుణ: | అవును.. విజయవాడ లో ఏదో పెళ్లి ఉందని చెప్పావ్.. ఇప్పుడు ప్రయాణం ? |
| లక్ష్మి: | ఇంకో 4,5 రోజుల్లో బయల్దేరాలి వదిన.. |
| మౌనిక నగేష్ దగ్గరకు రాగానే అన్నం వడ్డిస్తాడు, ఇంతలో పక్కనున్న పిల్లలు గొడవపడుతూ సాంబార్ ను నగేష్ పై పోస్తారు, అక్కడున్న వారందరు చిన్నగా నవ్వడం తో నగేష్ పిల్లల్ని కోపం గా చూసి అక్కడినుండి వెళ్ళిపోతాడు. కెమెరా నగేష్ ను ఫాలో అవుతూ రైట్ కు తిరగగా అక్కడ శేఖర్ కొద్దిమంది తో కూర్చుని మందు తాగుతూ ఉండగా భూపతి అండ్ రాఘవ ఫంక్షన్ లోకి ఎంటర్ అవుతారు. అది చూసిన జనాలు వాళ్లకు రెస్పెక్ట్ ఇస్తూ కొంతమంది లేచి నుంచుని మట్లాడుతారు. |  |
| పర్సన్ 2: | అయ్యా.. రాష్ట్రం మొత్తాన్ని క్లీన్ స్వీప్ చేసిన ఇంకా ఇక్కడ మిమ్మల్ని ఓడించేవాడే రాలేదు... |
| పర్సన్ 3: | రాఘవ తోడుగా ఉండగా అయ్యగారికేంట్రా... |
| అనగానే భూపతి నవ్వుతూ రాఘవ భుజం పై చేయి వేస్తాడు. |  |
| పర్సన్ 2: | ఇక మన పార్టీ లీడింగ్ లోకి వచ్చి మీరు మండల ప్రెసిడెంట్ అయితే ఇక ఇక్కడంతా రాఘవ దే గా |
| అని అనగానే భూపతి అండ్ రాఘవ అవును అన్నట్టు చిన్న గా నవ్వుతూ లోపలికి వెళ్ళిపోతారు. బెప్పం వాళ్ళ ను రిసీవ్ చేస్కుని వాళ్ళతో మాట్లాడి ఫోటో దిగమని చెప్పగా అందుకు వాళ్ళు ఒప్పుకోకపోవడం. ఇది విన్న శేఖర్ కోపంగా ఫీల్ అవడం. భూపతి అండ్ రాఘవ బెప్పం తో కాసేపు మాట్లాడి అక్కడినుండి బయటకు వెళ్ళిపోతారు. కామేష్ అందరితో ఓవర్ ఆక్షన్ చేస్తూ ఫోటో లు దిగుతుండటాన్ని భరించలేని చిన్న ఇక కోపంగా వాడికి వినబడేలా.. |  |
| చిన్న: | పక్కోడి పొలంలో ఇత్తనం ఎసినంత మాత్రానా ఎదిగిన పంట నీది కాదు గానీ.. పోజులు ఇచ్చిన చాలు.. ఇంక కిందకి దిగు.. బెప్పం గారూ మీరు రండి-- |
| అనగానే కామేష్ కోపంగా |  |
| కామేష్: | ఏంట్రా... అన్నావ్ |
| అంటూ వెళ్లి చిన్న ను కొట్టడం, అది చూసిన బుజ్జి అండ్ కిరణ్ అక్కడికి వెళ్లి కామేష్ తో గొడవపడటం. అందరూ కొట్టుకుంటూ ఉండగా కామేష్ బుజ్జి ని కొట్టడానికి చెయ్యి ఎత్తగానే ఒక చేయి వచ్చి కామేష్ చేయి ని పట్టుకుంటుంది, రెవీల్ చేస్తే అది రాఘవ, ఒక్కసారిగా కామేష్ ను గాల్లో ఫ్లిప్ చేసి ఒక్క తనను తన్నగానే అందరూ షాకింగ్ గా చూస్తారు.. గొడవ పడుతున్న వాళ్ళు ఆగిపోతారు. బాపినీడు కొంచెం ముందుకు వచ్చి |  |
| బాపినీడు: | ముందు తప్పెవరిదో తెల్సుకోవాలి రాఘవ, అసలు వాళ్ళు ఏమన్నారో తెలుసా.. |
| రాఘవ: | ఊరికి కొత్తగా వచ్చిన మీ ఓడికి చెప్పుకో ఎవరితో ఎలా ఉండాలని, లేకపోతే ఎత్తిన చెయ్యి కాదు కదా ఆనవాళ్ళు కూడా లేకుండా పొగలవ్.. |
| అని చెప్పగానే బాపినీడు మనుషులందరూ కోపంగా అరుస్తున్న కామేష్ ను అక్కడినుండి తీస్కుని వెళ్తుండగా కామేష్.. కోపంగా.. |  |
| కామేష్: | రేయ్.. |
| బుజ్జి: | రేయ్... |
| అని అరవగానే రాఘవ ఒక్కసారి బుజ్జి వంక చూడగా తలదించుకుంటాడు. బాపినీడు తన కొడుకుని తీస్కుని అక్కడినుండి వెళ్ళిపోతాడు. |  |

scene no: 18 Bapineedu House Night/Int

|  |  |
| --- | --- |
| బాపినీడు ఇంట్లో ఓపెన్ చేయగానే బాపినీడు చైర్ లో కూర్చుని ఉంటాడు, కామేష్ ఒక సైడ్ నాగేష్ ఇంకో సైడ్ నుంచుని ఉంటారు, తన మనుషులంతా వాళ్ళను చూస్తూ నిలబడి ఉంటారు. కామేష్ కోపం తో.. |  |
| కామేష్: | అసలు నువ్వు నా తండ్రివేనా..? నేను నీకే పుట్టానా..? |
| బాపినీడు: | రేయ్.. |
| అనగానే కామేష్ ఇంకా కోపం తో.. |  |
| కామేష్: | రేయ్.. అని ఇక్కడ మాత్రం అరుస్తున్నావ్.. అందరి ముందు నీ కొడుకుని గుండెల మీద తన్నాడు, అప్పుడు మాత్రం తప్పెవరిది.. తప్పెవరిది అంటా.. |
| అని చుట్టూ ఉన్న వాళ్ళని చూస్తూ.. |  |
| కామేష్: | ఇసుమంతైనా పౌరుషం ఉందా.. ఎవడో అనామకుడు నా మీద చెయ్యేస్తే.. వాన్నేం పీకలేక ఇక్కడ రేయ్.. అని అంటావ్.. సిగ్గులేదా.. |
| అని అనగానే బాపినీడు నవ్వుతూ.. |  |
| బాపినీడు: | ఏంటి.. అనామకుడా.. రేయ్ అడవికి రాజు ఎవరో తెలుసా... |
| కామేష్ కోపంగా.. |  |
| కామేష్: | పిచ్చ నా.. నేనేం మాట్లాడుతున్నాను, నువ్వేం అడుగుతున్నావ్..? |
| బాపినీడు: | ముందు నేను అడిగింది చెప్పరా.. |
| కామేష్: | సింహం.. ఐతే ఏంటి ఇప్పుడు ! |
| బాపినీడు: | సింహం కూడా హైనాల గుంపుకు బయపడి ఒక అడుగు వెనక్కువేస్తుంది రా.. తెలుసా.. కరెక్ట్ గా 12yrs క్రితం అనుకుంటా.. అదిగో.. |
| అని బయట ఉన్న అరుగు ను చూపిస్తూ.. |  |
|  | ఆ బయట ఉన్న అరుగు మీద కూర్చుని ఉన్న, సరిగ్గా సాయంకాలం 7 గంటలవుతుండగా పనులకెల్లిన వాళ్ళు తిరిగి ఇళ్ళకు వస్తున్నారు, ఆడోళ్ళు వంట సిద్దం చేస్తున్నారు. అప్పుడే ఊర్లోకి అతవీశాఖోల్ల జీప్ వచ్చింది. |

scene no: 18a Vanjangi Village Night/Ext/Int

|  |  |
| --- | --- |
| వంజంగి గ్రామం లో ఫారెస్ట్ ఆఫీసర్స్ జీప్ వచ్చి ఆగుతుంది, అందులో నుండి ఒక ఆఫీసర్ కిందకు దిగి మైక్ లో |  |
| ఆఫీసర్: | ప్రభుత్వం వారి హెచ్చరిక హైనాల గుంపు ఊర్ల మీద పడి దాడి చేస్తున్నాయి, ఇక్కతికే చాలామంది ప్రాణాలు కోల్పోవడం తో చుట్టూ పక్కల ఉన్న చాలా ఊర్లు ఖాళీ చేసాయి, కాబట్టి ఎవరు బయటకి రాకండి. అత్యవసరం ఐతే తప్పా బయటకి రాకండి, ఒకవేళ వచ్చిన కాగడాలు పట్టుకుని బయటకు రండి.. |
| అని చెప్తాడు, కాని ఊరి జనాలు మాత్రం ఎవరు వాళ్ళను పట్టించుకోకుండా ఎవరి పనులు వాళ్ళు చేస్కుంటూ ఉంటారు. అది చూసి కోపం వచ్చిన ఆఫీసర్స్ |  |
| ఆఫీసర్: | మేం చెప్పాల్సింది చెప్పాం.. ఇక మీ ఇష్టం.. |
| అని చెప్పి అక్కడినుండి వెళ్ళిపోతారు. ఇద్దరూ ఆడోళ్ళు వంట చేస్కుంటూ.. |  |
| పర్సన్ 1 : | నెల రోజులనుండి ఇదే చెప్తున్నారు... అవి వచ్చింది లే.. చంపింది లే.. |
| పర్సన్ 2: | అవునే అత్తా.. ఈళ్లకి ఇంకేం పనిలేదనుకుంటా |
| అని మాట్లాడుతూ వంట చేస్కుంటూ ఉంటారు. రాము,సోము అండ్ బుంగ చెంబు పట్టుకుని బాత్ రూమ్ కి వెళ్తుండగా.. అందులో ఊరికి కొత్తగా వచ్చిన రాము కాస్త భయపడుతూ.. |  |
| రాము: | బావా.. నేను ఎల్లిపోతను బావా.. అనవసరంగా వచ్చాను మీ ఊరు, నేనెళ్ళి పోతాను బావా..? |
| అనగానే సోము నవ్వుతూ.. బుంగ వైపు చూసి |  |
| సోము: | రేయ్... మన గురించి చెప్పరా.. బుంగా... |
| బుంగ: | మీ బావ అడివికిలోకి అడుగుపెట్టాడంటే జంతువులన్నీ ఉచ్చ పోస్కుంటాయి. |
| అని చెప్పగానే సోము వెకిలిగా నవ్వుతాడు. |  |
| సోము: | ఒకవేళ వచ్చిన ఒక్కోదానికి ఊచకోతే, వెళ్లి ప్రశాంతంగా పని చూస్కుని రా... |
| అనగానే ముగ్గురు వెళ్లి టాయిలెట్ కు కూర్చుంటారు. సోము చుట్ట వెలిగిస్తాడు, చుట్టూ అంతా చిమ్మచీకటి గా ఉంటుంది. ఇంతలో చెట్టు చాటు నుండి ఒక హైనా రాగానే దాని కళ్ళు భగ భగ మణి మండుతున్నట్టు ఉంటాయి. ఆ హైన చిన్న సౌండ్ చేస్తుంది, అది విన్న సోము కూడా దానిలాగే హో..హో.. అని వెకిలి గా నవ్వుతాడు. ఇది విన్న రాము, బుంగ కొంచెం భయపడతారు.మళ్ళి కాసేపటికి 5 హైనాలు నవ్వగానే అది విన్న సోము బయటకు వచ్చి లుంగీ పైకేత్తి కట్టుకుంటూ.. ముందుకు వచ్చి.. |  |
| సోము: | రేయ్.. ఎవడ్రా నవ్వేది, దమ్ముంటే నా ముందుకు వచ్చి నవ్వండి, పిరికి నాయాల్లారా.. |
| అనగానే ఒక హైన సడన్ గా వచ్చి సోము పై ఎటాక్ చేస్తుంది, అది చూసిన రాము, బుంగ గట్టిగ అరుస్తూ ఊర్లో కి పరుగెత్తుతారు, ఆ సౌండ్ కు వాళ్ళ ను చూసిన హైనాలు వాళ్ళను వెంబడిస్తూ ఊర్లోకి వస్తాయి. రాము అండ్ బుంగ భయం తో పరుగెత్తుకుంటూ వచ్చి |  |
| రాము&బుంగ : | హైనాలు వచ్చాయి |
| అని గట్టిగా అరవగానే అందరూ భయం తో లోపలికి పరుగెత్తు కుంటూ వెళ్లి తలుపులు మూసేస్తారు, అరుగు మీద కూర్చుని ఉన్న బాపినీడు కూడా భయం తో లోపలికి వెళ్లి తలుపెస్కుని కిటికిలోనుండి చూస్తుంటాడు. ఊర్లో జనాలందరూ కిటికిలోనుండి బయట ఉన్న హైనలను చూస్తుంటారు. వీధి లో ఒక దగ్గర ఏడుస్తూ కూర్చుని ఉన్న ఒక చిన్న పాప దగ్గరకు హైనాలు వచ్చి చుట్టుముడతాయి, ఆ పాప పై ఎటాక్ చేసే టైం లో రాఘవ వచ్చి ఆ పాప ను తీస్కుని ఒక ఇంట్లో ఇవ్వగానే వాలు డోర్ క్లోజ్ చేసేస్తారు.. రాఘవ స్నీక్ ఎటాక్ చేస్తూ ఒక్కో హైన ను చంపేస్తాడు, ఒక హైన కిటికీ లో నుండి చూస్తున్న బాపినీడు పై ఎటాక్ చేయగా రాఘవ దాన్ని చంపేస్తాడు. |  |

scene no: 18 Bapineedu House Night/Int

|  |  |
| --- | --- |
| బాపినీడు షాక్ లో నుండి ఓపెన్ చేస్తే... తను వెళ్లి కామేష్ బుజం పై చెయ్యి వేసి |  |
| బాపినీడు: | గత 25సంవత్సరాలనుండి నేను ఓడిపోడానికి వాడే కారణం, నాకు మాత్రం వాడంటే కోపం లేదనుకున్నావా..? మంచి అవకాశం కోసం మనం ఎదురు చూడాలే..? |
| కామేష్ అలాగే కోపంగా చూస్తుండటం. |  |

scene no: 19 Bhupathi House Night/Ext

|  |  |
| --- | --- |
| రాఘవ భూపతి ని కార్ లో దింపడానికి తీస్కుని వెళ్తుంటాడు, కార్ వెనుక సీట్లో లక్ష్మి అండ్ తన పిల్లలు కూర్చుని పడుకుని ఉంటారు. |  |
| లక్ష్మి: | అవుతలోల్లు ఎవరు, అసలేం తప్పు చేసారు అని పక్కన పెడితే.. ఊరందరి ముందు ఒక ఆడదాని గురించి అలా మాట్లాడటం తప్పు కదా అన్నయ్యా.. మనోన్ని చిన్న గాడికి దూరంగా ఉండమని చెప్పు అన్నయ్యా... |
| అనగానే రాఘవ వస్తున్న కోపాన్ని అణచి పెట్టుకుని కార్ ను భూపతి ఇంట్లోకి పోనిస్తాడు. కార్ ఆగగానే లక్ష్మి దిగి పిల్లలను తీస్కుని లోపలికి వెళ్ళిపోతుంది. భూపతి కూడా దిగి పక్కన నుంచుని ఉంటాడు, రాఘవ కార్ పక్కన పెట్టి భూపతికి కార్ ఇస్తుండగా.. |  |
| భూపతి: | చిన్న గాడు కొంచెం నోటి దురద, బుజ్జి గాడు చేయి దురద తగ్గించుకుంటే మంచిది.. నువ్వు చెప్పి చూడు... |
| రాఘవ: | అలాగే పెద్దయ్యా... |
| అని చెప్పి అక్కడున్న తన బండి తీస్కుని స్టార్ట్ అవుతాడు. |  |

scene no: 20 Raghava House Night/Ext/Int

|  |  |
| --- | --- |
| రాఘవ ఇంటికి రాగానే బుజ్జి కుర్చీ లో కూర్చుని కల్లుమూస్కుని రేడియో లో వస్తున్న సాంగ్స్ వింటూ ఉంటాడు, రాఘవ లోపలికి వచ్చి బుజ్జి ని చూసి కోపంగా రేడియో ఆఫ్ చేయగానే బుజ్జి కళ్ళు తెరుస్తాడు చిరాగ్గా.. |  |
| రాఘవ: | ఈ సుఖాలేకేం తక్కువ లేదు.. ఆ కామేష్ గాడ్ని ఎందుకు కొట్టావ్ రా.. |
| బుజ్జి కుర్చీ లో నుండి లేస్తూ... |  |
| బుజ్జి: | ఆడు చిన్న గాడ్ని కొట్టాడు అందుకే లాగిపెట్టి రెండు జల్లు ఇచ్చేశాను.. |
| అనగానే రాఘవ కోపంగా బుజ్జి గాడి కాలర్ పట్టుకుని కొట్టడానికి చెయ్యి ఎత్తి కొట్టలేక బుజ్జి ని దూరంగా తోసేయగానే అరుణ అండ్ పిల్లలు షాక్ తో చూస్తారు. |  |
| రాఘవ: | నీ వల్ల నా పరువుపోతుంది.. అసలు.. |
| అని ఏదో చెప్పబోతుండగా.. బుజ్జి కొంచెం ఓవర్ గా ఫీల్ అవుతూ.. |  |
| బుజ్జి: | నా వల్ల నీ పరువుపోతుంది అంతేగా.. నేనేళ్ళిపోతే సరిపోద్ది అంతేగా.. |
| అని ఇంట్లోనుండి వెల్లిపోతుండగా అరుణ వచ్చి ఆపుతూ.. |  |
| అరుణ: | బుజ్జి బాబు ఏంటిది..? |
| బుజ్జి: | వదినమ్మా... నా వల్ల మీ ఆయన పరువుపోతుంది.. నేనెళ్ళిపోతా.. |
| అంటూ.. మౌనిక ను చూసి.. | మౌనిక నేనేల్తున్న తల్లీ.. |
| అని మళ్ళి అజయ్ ను చూస్తూ.. | అరేయ్.. అజయ్.. గా నేనేళ్ళిపోతా నన్నెవరూ ఆపకండి.. |
| అని ఇంట్లో నుండి బయటకు వచ్చేస్తాడు.. ఇంట్లో వాళ్ళు బుజ్జి ని పిలుస్తుండగా.. |  |
| రాఘవ: | ఏయ్... ఆపండి..! |
| అరుణ: | ఏంటండి ఇది..? |
| రాఘవ: | ఆడేక్కడికి వెళ్తాడో... నాకంటే బాగా నీకే తెలుసు.. ఇదేం కొత్త కాదు వెళ్లి పడుకో.. |
| అరుణ పిల్లల్ని తీస్కుని లోపలి వెళ్ళిపోతుంది, రాఘవ కొంచెం ఫీల్ అవుతాడు. |  |

scene no: 21 Chinna House Night/Ext

|  |  |
| --- | --- |
| ఓపెన్ చేస్తే చిన్న గాడు ఇంటి బయట మంచం పై పడుకుని ఉండగా బుజ్జి గాడు వచ్చి మంచం పై పడుకుంటాడు, అది చూసిన చిన్న |  |
| చిన్న: | ఏంట్రా.. మళ్ళి ఇంట్లోంచి అలిగోచ్చేసావా..? |
| బుజ్జి అవునన్నట్టు తలాడించగానే |  |
| చిన్న: | రేయ్.. నీతో ఒక విషయం చెప్పాలి రా.. |
| బుజ్జి కోపంగా.. |  |
| బుజ్జి: | ఏంటది..? |
| చిన్న: | నేనొక అమ్మాయిని ప్రాణం గా లవ్ చేసాను రా.. |
| బుజ్జి: | ఇదేప్పుడి నుండి రా.. |
| చిన్న: | మొన్న నెల పాడేరు పెళ్లి లో కలిసింది రా, బంగారం లాంటి అమ్మాయి. ఇంటికొచ్చి వాళ్ళ నాన్న తో మాట్లాడమంటుంది రా.. ఒకసారి ఎల్లోద్దాం.. |
| బుజ్జి: | అలాగ్ లేరా.. పడుకో.. |
| అని ఇద్దరూ పడుకోవడం. |  |

scene no: 22 Meeseva Day/Ext/Int

|  |  |
| --- | --- |
| ఓపెన్ చేస్తే.. చిన్న అండ్ బుజ్జి కిరణ్ మీ సేవ షాప్ లో కూర్చుని ఉంటారు, కిరణ్ వస్తూ వస్తూ,, షాప్ ఓపెన్ చేసి ఉండటం చూసి కొంచెం ఫాస్ట్ గా వచ్చి లోపల కూర్చున్న బుజ్జి ని చిన్న ను చూసి |  |
| కిరణ్: | పొద్దు పొద్దున్నే వచ్చేసావ్.. నీ వల్ల బేరాలు పోతున్నాయి రా బాబు.. |
| చిన్న పేపర్ తిరగేస్తూ.. |  |
| చిన్న: | నీ గురించెవడోచ్చాడు.. పేపర్ చదవాడనికోచ్చాను, ప్రపంచ జ్ఞానం మాకు తేలసోద్డా ఏంది..? |
| కిరణ్ లోపలికి వెళ్ళగానే ఒకావిడ వచ్చి రేషన్ కార్డు ను కిరణ్ కు ఇస్తూ.. |  |
| విమెన్: | రెండు కాఫీలు జిరాక్స్ ఇవ్వు.. |
| అనగానే కిరణ్ జిరాక్స్ ఇస్తాడు, ఆమె మనీ ఇచ్చి జిరాక్స్ తీస్కుని వెళ్తుండగా ఒకడు వచ్చి ఆమెను బండి ఎక్కించుకుని వెళ్లడాన్ని పేపర్ తిరగేస్తూ చిన్న చూసి |  |
| చిన్న: | రేయ్.. మయ్యా.. ఇప్పుడొచ్చింది ఎవరు రా.. |
| కిరణ్ : | సోము గాడి మేనకోడలు రా..? |
| చిన్న: | అదేంట్రా... బాబు.. అంత స్పీడ్ మీదుంది. |
| కిరణ్ : | నిన్నేం చేసింది రా..? |
| చిన్న: | రోడ్ మీదే ముద్దులేట్టుసుకుని బండి ఎక్కి ఎల్లిపోవడమెంట్రా.. కొద్ది కూడ భయం లేకపోతే సరి, నేను చూసాను కాబట్టి సరిపోయింది ఇంకెవరైనా చూసుంటే.. |
| అని అనగానే బుజ్జి అండ్ కిరణ్ చిన్న వైపు ఒక లుక్ ఇస్టారు, ఇంతలో డప్పులతో కొందరు చాటింపు వేస్తూ రాగా పిల్లలు గెంతు తు డాన్స్ చేస్తూ వస్తుంటారు. |  |
| పర్సన్: | గ్రామ ప్రజలకు తెలియజేయడం ఏమనగా వచ్చే గురువారం మన గ్రామ దేవత నూకాలమ్మ తల్లీ జాతర జరపాలని గ్రామ పెద్దలు నిస్చయిన్చారహో.. |
| అని చేటింపు వేయడం అది విన్న ముగ్గురు కొంచెం హ్యాపీ గా ఫీల్ అవడం. |  |

scene no: 23 Village Day/Int

|  |  |
| --- | --- |
| ఊర్లో జాతర రోజు రికార్డింగ్ డాన్స్ కు కావాల్సిన ఏర్పాట్లు కిరణ్ అండ్ బుజ్జి చూస్కోవడం, ఆ పని మీద బైక్ లో టౌన్ కు వెళ్ళడం. |  |

scene no: 23a Town Day/Ext/Int

|  |  |
| --- | --- |
| కిరణ్ అండ్ బుజ్జి రికార్డింగ్ ట్రూప్ దగ్గర బండి ఆపి లోపలికెళ్ళి వాళ్ళకు డబ్బులిచ్చి బయటకు వస్తారు. |  |

scene no: 23b Theatre Day/Int

|  |  |
| --- | --- |
| ఓపెన్ చేస్తే.. కిరణ్ అండ్ బుజ్జి ధియేటర్ లో సినిమా చూస్తుంటారు, బుజ్జి పక్క సీట్ కాకుండ అటు పక్క సీట్లో ఒకమ్మాయి కూర్చుని ఇద్దరి తో రొమాన్స్ చేస్తుంటుంది. అది చూసిన బుజ్జి గాడు |  |
| బుజ్జి: | ఇదేం పిల్ల రా బాబు. ఇంత కసి మీద ఉంది.. |
| అని అనుకుంటాడు. |  |

scene no: 24 Village Night/Ext

|  |  |
| --- | --- |
| జాతర సాంగ్ బీట్ మీద ఓపెన్ చేస్తే.. ఊరిలో జనాలందరూ జాతర లో ఉంటారు, జాతర అంత జనాలతో పిల్లలతో రంగుల రాట్నాలతో కోలాహలంగా ఉంటుంది, చిన్న,బుజ్జి అండ్ కిరణ్ పులి వేశాలేస్కుని ఉంటారు. రాఘవ భూపతి అండ్ లక్ష్మి కార్ లో వెళ్తూ వెళ్తూ.. పులి వేషాలు వేస్కున్న బుజ్జి వాళ్ళ ను చూసి చిరాగ్గా వెళ్ళిపోతాడు. జాతర లో నగేష్ మౌనిక వెంటపడుతూ ఉంటాడు. జాతర లో కుందలు తొక్కడం, MLA రావడం, అమ్మవారిని దర్శించుకోవడం, బాపినీడు ఆయనను తన ఇంటికి తీస్కుని వెళ్ళడం. |  |

scene no: 24a Bapineedu House Night/Int

|  |  |
| --- | --- |
| ఓపెన్ చేస్తే బాపినీడు ఇంట్లో MLA, బాపినీడు, కామేష్ తన అనుచరులు మందు తాగుతూ కూర్చుని ఉండగా.. |  |
| MLA: | రెడ్డి గారికి మంత్రి వచ్చిన సందర్బంగా వనబోజనాలు ఏర్పాటు చేస్తున్నారు, ఈ సారి అక్కడికి భూపతి ని కూడ పిలుద్దాం... నియోజకవర్గం అంత మన చేతుల్లోనే ఉంది ఒక్క మీ ఊరు తప్పా... భూపతి రాజు ని ఎలాగైనా మన పార్టీ లోకి మారమందాం..! |
| బాపినీడు: | ఆడు పక్కనున్నంత వరకు భూపతి ని మనం మభ్య పెట్టలేం.. |
| MLA: | ఎవడాడు..? |
| బాపినీడు: | రాఘవ అని భూపతి రాజు కుడి భుజం ఒకడున్నాడు, మొదట మనం వాణ్ణి మభ్య పెట్టాలా... |
| అని మాట్లాడుతూ మందు తాగుతారు. |  |

scene no: 24b Temple Night/Ext

|  |  |
| --- | --- |
| పక్క ఊర్లో ఉన్న టెంపుల్ దగ్గర భూపతి అండ్ లక్ష్మి ఒక పూజారి తో మాట్లాడుతూ ఉంటారు, రాఘవ కొంచెం దూరంగా నుంచుని ఉంటాడు. |  |

scene no: 24c Village Night/Ext

|  |  |
| --- | --- |
| జాతర లో ఓపెన్ చేస్తే... చిన్న, బుజ్జి అండ్ కిరణ్ పులి వేషాలు వేస్కుని డాన్స్ చేస్తుంటారు, అక్కడికి రాఘవ అండ్ భూపతి వస్తారు. వాళ్ళను చూసి బుజ్జి దగ్గరకు రాగానే |  |
| రాఘవ: | మనకెందుకు రా ఈ పులి వేషాలు ? |
| బుజ్జి: | అలా అనకు కళ్ళు పోతాయి.. |
| అని చెప్పి ముగ్గురు అక్కడినుండి వెళ్ళిపోతారు, రాఘవ అండ్ భూపతి కూడ వెళ్ళిపోతారు. |  |
| కిరణ్: | రేయ్.. రండ్రా.. త్వరగా రెడీ అయ్యి.. రికార్డింగ్ డాన్స్ దగ్గరకు వెళ్దాం.. |
| చిన్న,బుజ్జి: | హా.. పదా... |
| అని వెళ్ళిపోతారు, స్టేజి పై MLA,బాపినీడు, భూపతి అండ్ రాఘవ కూర్చుని ఉంటారు, స్టేజి పై ముగ్గుల పోటిలకు మిగతా పోటిలకు ప్రైజెస్ ఇస్తుంటారు. బాపినీడు MLA కు రాఘవ ను చూపిస్తాడు. కొద్దిసేపటి తర్వాత రికార్డింగ్ డాన్స్ స్టార్ట్ అవ్వడం, బుజ్జి, చిన్న అండ్ కిరణ్ ఫుల్ ఎంజాయ్ చేయడం. |  |

scene no: 25 Road Day/Ext

|  |  |
| --- | --- |
| ఓపెన్ చేస్తే... చిన్న, బుజ్జి కలిసి బైక్ లో వెళ్తుంటారు, |  |
| చిన్న: | రేయ్.. అమ్మాయి వాళ్ళు నేను ఎంత సంపాదిస్తున్నాను, నాకు ఆస్తి ఎంతుంది.. అని అడుగుతారు. ఉన్నవీ లేనివీ కలిపి చెప్పి నువ్వే ఎలాగైనా ఈ పెళ్లి సెట్ చేయరా.. |
| అని అనగానే బుజ్జి గాడు కొంచెం ప్రౌడ్ గా ఫీల్ అవుతూ |  |
| బుజ్జి: | నీకెందుకు రా.. నేను చూస్కుంటా గా.. |
| అని చెప్పగానే చిన్న హ్యాపీ గా ఫీల్ అవుతాడు. |  |

scene no: 26 Jyothi Lakshmi House Day/Int

|  |  |
| --- | --- |
| ఓపెన్ చేస్తే.. బుజ్జి అండ్ చిన్న జ్యోతి లక్ష్మి వాళ్ళ ఇంట్లో కూర్చుని ఉంటారు. జ్యోతి లక్ష్మి వాళ్ళ పేరెంట్స్ అండ్ వాళ్ళ మామయ్య కూడ ఉంటారు. ఇంతలో జ్యోతి లక్ష్మి వాళ్ళ మామయ్య వెంకటేష్.. |  |
| వెంకటేష్: | మా అమ్మాయి నువ్వు ఎక్కడ కలుసుకున్నారు..? |
| అనగా చిన్న కొంచెం సిగ్గు పడుతూ.. |  |
| చిన్న: | పాడేరు పెళ్లి లో కలుసున్నాం అండి.. |
| వెంకటేష్: | అమ్మాయి లో ఎం నచ్చింది నీకు ? |
| చిన్న కొంచెం సిగ్గు పడుతుండగా.. పక్కనే ఉన్న బుజ్జి.. |  |
| బుజ్జి: | మీ పెంపకం, అమ్మాయి గుణ గణాలు మావోడికి బాగా నచ్చాయి అండి, అందుకే పెళ్లి చేస్కుందాం అనుకుంటున్నాడు.. |
| అనగానే జ్యోతి లక్ష్మి వచ్చి కాస్త దూరం లో నుంచుని చిన్న ను చూస్తూ సిగ్గు పడుతూ ఉంటుంది, అది గమనించిన బుజ్జి చిన్న ను చూసి చెవిలో.. |  |
| బుజ్జి: | రేయ్.. మయ్యా.. ఆ అమ్మాయి ఎవర్రా..? |
| చిన్న: | ఆ అమ్మాయి నేరా నేను ప్రేమించింది. |
| అని చెప్పగానే బుజ్జి గాడికి థియేటర్ లో చూసింది ఈ అమ్మాయి నే కదా అని గుర్తుకు వస్తుంది. ఇంతలో |  |
| వెంకటేష్: | ఇంతకు మీ ఓడు.. ఏమ్చేస్తుంటాడు..? |
| చిన్న చెప్పబోతుండగా.. వెంకటేష్ నువ్వు వద్దు నువ్వు చెప్పు అన్నట్టు బుజ్జి వైపు సైగ చేయగానే .. |  |
| బుజ్జి: | ఫోటోగ్రాఫర్ అండి.. |
| వెంకటేష్: | నెలకి ఎంతోస్తుంది ఏంటి..? |
| బుజ్జి: | అవుతలోడు ఇస్తేనే కదా.. వస్తది, ఈడు తీసే ఫోటో లకి ఎవడు డబ్బులు కూడ ఇవ్వడు. |
| అని చెప్పగానే చిన్న అండ్ జ్యోతి లక్ష్మి షాక్ అవుతారు. |  |
| వెంకటేష్: | మరి వాళ్ళ అమ్మా.. నాన్నా..? |
| బుజ్జి: | అమ్మా నాన్నా.. పోయారు, ముసల్ది ఒకటుంది, ఈడు పెట్టె తిండికి ఇవాలో రేపో పోయేలా ఉంది..! |
| వెంకటేష్: | పోనీ ఆస్తి ఏమైనా..? |
| బుజ్జి: | గవర్నమెంట్ ఇచ్చిన ఇల్లు ఒకటుంది, అందులో వర్షం పడుతున్నప్పుడు, చలేస్తున్నప్పుడు, ఎండ పడుతున్నపుడు అసలు ఉండలేం.. |
| వెంకటేష్: | ఇవన్ని తెలిసి కూడ మీ ఒన్ని తీస్కుని ఎందుకు వచ్చావ్..? |
| బుజ్జి: | నిజానికి ఎలాగోలా ఈ సంబంధం ఖాయం చేస్కుందాం అనుకున్నాం కానీ మీ పెంపకం చూసి మిమ్మల్ని మోసం చేయడం ఇష్టం లేక వద్దనుకున్నాం. |
| అని చెప్పగానే అందరూ షాక్ అవుతారు. |  |
| వెంకటేష్: | ఇక మీరు భయల్దేరండి... |
| అనగానే చిన్న అండ్ బుజ్జి బయటకి వస్తారు, జ్యోతి లక్ష్మి ఫీల్ అవుతుంది. |  |

scene no: 26a Jyothi Lakshmi House Day/Ext

|  |  |
| --- | --- |
| బుజ్జి అండ్ చిన్న బయటకి వస్తారు, చిన్న ఫుల్ కోపంగా ఉంటాడు అది గమనించిన బుజ్జి ఏదో చెప్పబోతుండగా చిన్న చాలా కోపంగా.. |  |
| చిన్న: | ఎందుకురా నా పెళ్లి చెదగోట్టావ్..? |
| బుజ్జి: | రేయ్.. ఆ అమ్మాయి మంచిది కాదు రా.. మొన్న ధియేటర్ లో అటోకడితో.. ఇటోకడి తో ముద్దులాడుతుంది మయ్యా... |
| అని చెప్పగానే చిన్న కోపంగా బుజ్జి ని తోసేస్తాడు, ఇదంతా జ్యోతి లక్ష్మి పేరెంట్స్ అండ్ వెంకటేష్ జ్యోతి లక్ష్మి అందరూ చూస్తారు. |  |
| బుజ్జి: | నిజం మయ్యా... కావాలంటే.. కిరణ్ మయ్యా ను కూడ అడుగు.. |
| చిన్న: | రేయ్ ఇంకొక్క మాట తన గురించి తప్పుగా మాట్లాడిన నరికేస్తా.. |
| అని చెప్పగానే బుజ్జి పైకి లేచి |  |
| బుజ్జి: | నువ్వు నరికేస్తే.. మేము చూస్తూ ఊరుకుంటాం మరి |
| అని చిన్న ను తోసేసి అక్కడినుండి ఆటో ఎక్కి వెళ్ళిపోతాడు, చిన్న పైకి లేచి బండి స్టార్ట్ చేస్తాడు. |  |

scene no: 27 Road Day/Ex

|  |  |
| --- | --- |
| ఓపెన్ చేస్తే.. కాలేజీ బయట నగేష్ మౌనిక ను ఇబ్బంది పెడుతూ ఉంటాడు, మౌనిక కంగారుగా ఉంటుంది. నగేష్ చేతి లో కత్తి ఉంటుంది |  |
| నగేష్: | 3 సంవత్సరాలనుండి నీ వెనకాల పిచ్చోడిలా తిరుగుతున్న, నన్ను లవ్ చేస్తావా.. లేకా..దీంతో కోస్కుని చచ్చి పొమ్మంటావా..! చెప్పు..? |
| మౌనిక కొంచెం కంగారు పడుతూ నగేష్ ను బ్రతిమిలాడుతూ.. |  |
| మౌనిక: | ప్లీజ్ నన్నొదిలెయ్.. మా ఇంట్లో తెలిస్తే నా చదువు మాన్పించేస్తారు.. ప్లీజ్... |
| అని బ్రతిమాలుతుండగా ఆటో లో వెళ్తున్న బుజ్జి అది చూసి కిందకు దిగి పక్కనున్న రాయి తీస్కుని కోపంగా నగేష్ పైకి విసరగానే అది నగేష్ చెంపకు తగిలి బ్లడ్ కారుతుంది, అది చూసి మౌనిక గట్టిగా అరుస్తుంది, నగేష్ బుజ్జి ని చూసి అక్కడినుండి పారిపోతాడు. చిన్న బైక్ లో వస్తూ అది చూసి వెళ్ళిపోతాడు. |  |

scene no: 28 Bapineedu House Day/Int

|  |  |
| --- | --- |
| ఓపెన్ చేస్తే.. బాపినీడు ఓటర్ లిస్ట్ చూస్తుండగా నగేష్ రక్తం కారుతూ ఇంటికి వస్తాడు, అది చూసిన వదిన కొంచెం కంగారుగా దగ్గరకు వచ్చి |  |
| వదిన: | ఆ రక్తం ఏంటి..? ఏమైంది నగేష్..? |
| నగేష్ ఆవిణ్ణి పట్టించుకోకుండా లోపలికి వచ్చి బాపినీడు తో.. |  |
| నగేష్: | నాన్నా.. నన్ను ఆ బుజ్జి గాడు కొట్టాడు.. |
| బాపినీడు కొంచెం కంగారుగా నగేష్ ను చూసి |  |
| బాపినీడు: | దేనికి రా.. |
| నగేష్: | ఆ రాఘవ కూతురు మౌనిక ను లవ్ చేయమన్నాను.. అందుకు.. |
| అనగానే బాపినీడు కోపం తో కొట్టడానికి చెయ్యి ఎత్తి |  |
| బాపినీడు: | లండి కొడకా నీకు మీ అన్న కు గెలికిన్చుకోడానికి ఆడే దొరికాడారా.. ఇంకొకసారి ఆ పిల్ల జోలికి వెళ్ళావంటే నేనే గూబ పగల్దేన్గుతా... |
| అని చెప్పి అక్కడినుండి వెళ్ళిపోతాడు. కామేష్ కోపంగా చూస్తూ ఉంటాడు. చిన్న రాఘవ తో బుజ్జి నగేష్ ను కొట్టింది చెప్పడం. |  |

scene no: 29 Raghava House Night/Int/Ext

|  |  |
| --- | --- |
| ఓపెన్ చేస్తే... బుజ్జి, అండ్ పిల్లలు భోజనం చేస్తుంటారు అరుణ వడ్డిస్తూ ఉంటుంది.రాఘవ మొహం కడుక్కుని లోపలికి వస్తూ దండె మీద తువాల్ తీస్కుని మొహం తుడుచుకుంటూ వస్తాడు. అరుణ అది గమనించి |  |
| అరుణ: | వచ్చి కూర్చోండి వడ్డిస్తాను..! |
| రాఘవ: | నాకు ఆకలి గా లేదు.. రేయ్ చిన్న గాడి సంబంధం ఎందుకు చెడగోట్టావ్ రా..? |
| బుజ్జి భోజనం తింటూ... |  |
| బుజ్జి: | ఆ అమ్మాయి క్యారెక్టర్ మంచిది కాదు.. అందుకే.. |
| రాఘవ: | మరి వీడి క్యారెక్టర్ అంత గొప్పదా... |
| అని అడగ్గా బుజ్జి కాం గా ఉంటాడు, రాఘవ మౌనిక ను చూసి |  |
| రాఘవ: | రేపటి నుండి నువ్వు కాలేజీ మానేయ్.. ఇక పెళ్లి చేసి పంపించేస్తాను.. |
| అరుణ కు ఏమి అర్థం కాకపోవడం తో.. |  |
| అరుణ: | ఏమైన్దండి..? దానికి అప్పుడే పెళ్లి ఏంటి..? |
| రాఘవ: | ఎదిగిన ఆడపిల్ల ఎక్కువ రోజులు ఇంట్లో ఉండటం మంచిది కాదు, ఎంత త్వరగా పెళ్లి చేసి పంపించేస్తే దానికి మనకి అంత మంచిది... |
| బుజ్జి: | ఏదైనా ఉంటె సూటిగా నాతో చెప్పు... |
| రాఘవ: | ఆ నువ్వంటే ఉచ్చ పోసేస్కుంటాను మరీ, అయినా ఇది నీకు సంబంధం లేని విషయం. నేను నా ఫ్యామిలితో మాట్లాడుకుంటున్నాను. |
| బుజ్జి: | అంటే నేను మీ ఫ్యామిలీ కాదా..? |
| రాఘవ: | అలా అనుకుని ఉంటె మన ఇంటి పరువు అలా రోడ్ పై తీసేసే వాడివి కాదు, అయినా నీతో చెప్పి వేస్ట్ లే.. అరుణ ఈ వారం లో దానికి పెళ్లి చూపులు.. |
| బుజ్జి కోపంగా పైకి లేస్తూ.. |  |
| బుజ్జి: | అయితే నాకు రావాల్సిన ఆస్తి నాకు ఇచ్చేయ్.. నేను దాన్ని చదివించుకుంటాను.. |
| రాఘవ: | ఏంటి..? నీకు రావాల్సిన ఆస్తి హా.. నీకు ఆస్తి ఎక్కడిది రా.. నీకు ఇన్నాళ్ళు తిండి పెట్టడమే దండగ, అమ్మా నాన్న నాకు ఆస్తెం ఇవ్వలేదు.. |
| అనగానే బుజ్జి ఫీల్ అవుతూ భోజనం నుండి పైకి లేచి.. |  |
| బుజ్జి: | ఏంటి.. ఆస్తి లేదా...? పెద్దయ్య ఇచ్చిన ఎకరం ఏం చేస్తావ్..? |
| రాఘవ: | అది నాకష్టానికి ప్రతిఫలంగా ఇచ్చాడు.. |
| అనగానే బుజ్జి కొంచెం కోపంగా ఫీల్ అవుతూ |  |
| బుజ్జి: | అయితే ఇప్పుడు నాకు ఆస్తి లేదు, నా అనుకున్న వాళ్ళు కూడా ఎవరు లేరు అంతేగా.. |
| అని అంటూ లోపలికెళ్ళి తన బ్యాగ్ తీస్కుని బయటకి వెళ్ళిపోతుండగా.. అరుణ మరియు పిల్లలు బుజ్జి ని ఆపడానికి ట్రై చేస్తారు, వర్షం పడుతున్నా సరే బుజ్జి ఎవరి మాట వినకుండా బ్యాగ్ తీసుకొని వర్షంలో తడుచుకుంటూ వెళ్ళిపోతాడు. అరుణా కోపంగా తినడానికి పెట్టిన కూరగిన్నెలు, అన్నం పాత్ర అన్నీ వంటగదిలో పెడుతూ |  |
| అరుణ (కోపంగా) :  అని గిన్నెలు సర్దుతూ రాఘవకి వినిపించేటట్టు కోపంగా మాట్లాడుతూ ఉంటుంది.. | చిన్న పిల్లోడుతో గొడవెందుకు, తెలుసో తెలీకో ఏదో తప్పు చేసాడో అనుకో, కూర్చోబెట్టి మంచిగా నచ్చజేప్పుకోవాలి, అంతేకాని ఆస్తుల గురించి మాట్లాడి పిల్లోడిని ఎలా అనాలి అనిపించింది..? ఇంత వర్షంలో ఎక్కడకి వెల్తాడో ఏంటో.. అయినా అన్నం తినేదాకా అయినా ఆగోచ్చుగా.. ఆకలితో రాత్రంతా ఎలా ఉంటాడో.. |
| రాఘవ : | అరుణా..  ఇంకోసారి నా ముందు అలా తత్తరించవనుకో ఆడు కాదు, నేను పోతాను ఇంట్లో నుండి.. పోడం అంటే ఆడిలా కోపంలో రాత్రి పోయి పొద్దున్నే కోడికూసే టైంకి వచేసే టైపు కాదు.. తెలుసుగా పౌరసం కోసం ప్రాణాలు అయినా లెక్కచేయను.. |
| అని లోపలికెళ్ళిపోతాడు, పిల్లలు రాఘవ రూమ్ వైపు అలా చూస్తూ ఉండిపోతారు.. అరుణా పిల్లలని చూసి  అరుణా:  అని లైట్స్ ఆఫ్ చేస్తుంది.. | బొమ్మల్లా చూసింది చాలు.. లోపలికి వెళ్లి పడుకోండి.. |
|  |  |

CUT TO

scene no: 30 Raghava House Day/Ext

|  |  |
| --- | --- |
| ఆ చీకటి లో నుండి సూర్యోదయం అవుతుంది.. మాచ్ కట్ లో సూర్యబింబం రాఘవ ఇంటి బయట గోళంలో ఉన్న నీటిలో చూపిస్తాం.. అరుణా ఆ గోళంలో నుండి నీళ్ళని బకెట్లో తీసి మొక్కలకి పోస్తుంటుంది.. ఇదే సమయానికి రాఘవ తయారు అయ్యి తన బైక్ దగ్గరకి వెళ్తూ అరుణతో |  |
| రాఘవ: | ఇదిగో.. టౌన్ కి వెళ్దామని భూపతి రాజు కబురు పెట్టాడు.. వచ్చేపాటికి సాయంత్రం అవుద్ది.. సరుకులు ఏవన్నా కావలి అంటే సెప్పు.. |
| మొక్క్కలకి నీళ్ళు పోస్తున్న అరుణా రాఘవ వైపు చూడకుండా |  |
| అరుణా : | బుజ్జిని తీసుకురా.. ఎన్ని సార్లు పంతంతో వెళ్ళినా తెల్లారితే గుమ్మం ముందు ఉండేవాడు.. అలాంటిది ఈ సారి ఏకంగా బట్టలు సర్దుకొని రాత్రనగా పోయిన మనిషి ఇప్పటిదాకా ఇంటికి రాలేదు అని కొంచెం అయినా కంగారుపడాలి కదా.. |
| బైక్ దగ్గరకి వెళ్లి బైక్ స్టార్ట్ చేసి మొక్కలకి నీళ్ళు పోస్తున్న అరుణ వైపు చూసి |  |
| రాఘవ : | ఆడి గురించి టెన్షన్ పడకు.. నా తమ్ముడి మీద నాకు ప్రేమ ఉండదా.. |
| అరుణ : | అబ్బో ప్రేమ.. నిజంగా అంత ప్రేమ ఉండుంటే రాత్రి ఇంట్లో నుండి బయటకి వెళ్తున్నప్పుడే ఆపెవాడివి.. ఆడూసుత్హితే నేను కూడా ఇంట్లో నుండి పోతాను అనేవాడివి కాదు.. |
| రాఘవ : | నాకు తెలీదా ఆడి గురించి.. ఆ చిన్నగాడి ఇంటి దగ్గర పడుకొని ఉంటాడు.. కంగారుపడుకుండా నేనోచ్చేసరికి గుడ్లు కూర వండి రెడీగా ఉంచు.. |
| అని చెప్పి రాఘవ బైక్ తీసుకొని ఇంటి నుండి బయలుదేరుతాడు.. |  |

CUT TO

scene no: 31 bhoopathiraju house Day/Ext

|  |  |
| --- | --- |
| భూపతిరాజు ఇంటిని ఎష్టాబ్లిష్ చేస్తాం.. ఆ ఇంట్లో నుండి మీసేవ కిరణ్ ఆధర్ కార్డ్స్ జిరాక్స్ లు పట్టుకొని బయటకి వస్తుంటాడు.. బయటకి రాగానే బైక్ పార్క్ చేసి లోపలికి వెళ్తున్న రాఘవ ని చూసి |  |
| కిరణ్ : | ఎంటన్నయ్యా.. ఇలా వచ్చారు.. |
| రాఘవ : | మన పొలాల్లో నుండి గ్యాస్ పైప్ లైన్ వెయ్యమని ఆదేశాలు వచ్చాయట.. మనల్ని ఒక్క మాట అడగకుండా మన పొలాల్లో అడుగేలా పెడతారు.. ఆ విషయం గురించి మాట్లాడటానికే అనుకుంటా.. ఎం.ఎల్.ఏ రంగనాథ్ దగ్గరకి వెళ్దామని భూపతి రాజు కబురు పెట్టాడు.. అది సరే గానీ నువ్వేం ఇలా వచ్చావ్.. |
| కిరణ్ : | PM కిషన్ డబ్బులు పడ్దాయని చెప్పడానికి వచ్చాను.. ఈ రోజు పొద్దుట్నుంచి బుజ్జి గాడు షాప్ కి రాలేదు.. ఊర్లో లేడా..? |
| రాఘవ : | నిన్న రాత్రి తిట్టాననీ ఇంట్లో నుండి అలిగి వెళ్ళిపోయాడు.. ఆ చిన్నా గాడి ఇంటికేల్లుంటాడు.. |
| అని అంటుండగా భూపతిరాజు అక్కడకి వచ్చి పద రాఘవ మనకి లేట్ అవుతుంది అని రాఘవతో అంటాడు.. |  |
| రాఘవ : | సరే కిరణ్.. సాయంత్రం కలుద్దాం |
| అని అక్కడి నుండి భూపతి కార్ ఎక్కి వెళ్ళిపోతాడు.. |  |
| వెళ్ళిపోతున్న కార్ ని చూస్తూ |  |
| కిరణ్ : | నిన్నే కదా చిన్నా గాడికి, బుజ్జిగాడికి గొడవ అయింది.. ఇంట్లో నుండి వచేసినోడు చిన్నా గాడి ఇంటికి ఎలాగు వెళ్ళడు.. అలా అని నా దగ్గరకి రాలేదు.. మరి ఎక్కడికి వెళ్ళుంటాడు..? |
| అని కిరణ్ ఆలోచిస్తుంటాడు.. |  |

Cut to

scene no: 32 Road/car Day/Ext

|  |  |
| --- | --- |
| భూపతి కారు డ్రైవ్ చేస్తూ ఉంటాడు.. పాసెంజర్ సీట్లో కూర్చున్న రాఘవ భూపతి వైపు చూసి |  |
| రాఘవ : | ఇప్పుడు మనం ఎం.ఎల్.ఏ దగ్గరకెళ్ళి మన ఊరుకి రావలిసిన నిధులు గురించి అడగడం అంటే |
| భూపతి : | ఎం.ఎల్.ఏ పిలిస్తే నేను ఎందుకు వెళ్తాను రాఘవ.. మినిస్టర్ రెడ్డిగారు స్వయంగా ఫోన్ చేసి రామ్మన్న్నారు కాబట్టి వెళ్తున్నాం.. అయన కి హోం మినిస్ట్రీ వచిన సందర్భంగా మన ఏం.ఎల్.ఏ నియజకవర్గ ప్రజలందరికీ వనబోజనాలు పెట్టిస్తున్నాడంట.. |
| రాఘవ : | మరి ఎం.ఎల్.ఏ |